**भारत सरकार**

**खान मंत्रालय**

**राज्‍य सभा**

**तारांकित प्रश्‍न सं.122**

**3 दिसम्‍बर, 2012 को उत्‍तर के लिए**

**गैर-सरकारी कम्पनियों द्वारा खनिजों का खनन**

**\*122. श्री डी. राजा:**

क्या **खान मंत्री** यह बताने की कृपा करेंगे कि:

(क) क्या यह सच है कि गैर-सरकारी क्षेत्र की विभिन्न कम्पनियां, जिन्हें खनन ब्लॉक आवंटित किए गए थे, लौह तथा मैग्नीज अयस्कों का प्राधिकारियों द्वारा निर्धारित अनुमेय सीमा से अधिक मात्रा में खनन कर रहीं थीं;

(ख) यदि हां, तो ऐसी कम्पनियों की सूची समेत तत्संबंधी ब्यौरा क्या है और विगत तीन वर्षों के दौरान उनके द्वारा खनन किए गए अतिरिक्त अयस्क की अयस्क-वार गुणवत्ता कैसी है;

(ग) क्या सरकार ने उक्त खनन के कारण सरकारी राजकोष को हुई हानि के संबंध में कोई आकलन किया है;

(घ) यदि हां, तो तत्संबंधी ब्यौरा क्या है; और

(ङ) उक्त कम्पनियों के विरुद्ध क्रमश: की गई कार्रवाई और हानि की भरपाई हेतु उठाए गए कदमों का ब्यौरा क्या है?

**उत्‍तर**

**खान मंत्री (श्री दिनशा पटेल)**

(क) से (ड.): एक विवरण सभा के पटल पर रख दिया गया है ।

**श्री डी. राजा द्वारा पूछे गए दिनांक 3.12.2012 को राज्‍य सभा तारांकित प्रश्‍न संख्‍या 122 के उत्‍तर में उल्‍लिखित विवरण**

(क): खनन योजना/खनन स्‍कीम में उल्‍लिखित अनंतिम वार्षिक उत्‍पादन मात्रा से अधिक अयस्‍क उत्‍पादन की घटनाएं निरीक्षणों के दौरान भारतीय खान ब्‍यूरो (आईबीएम) की जानकारी में आती हैं । खान एवं खनिज (विकास एवं विनियमन), 1957 (एमएमडीआर अधिनियम) की धारा 5(2) (ख) के अनुसार प्रमुख खनिजों हेतु खनन पट्टे की मंजूरी के लिए खनन योजना आवश्‍यक है । खनन योजना में खनन की अनंतिम स्‍कीम और पांच वर्ष की अवधि के लिए खुदाई हेतु वार्षिक कार्यक्रम के ब्‍यौरे के साथ-साथ खनिज भंडारों, भूविज्ञान, अश्‍मविज्ञान, खनन की किस्‍म, खनन क्षेत्र का पुनर्वास और पुन:स्‍थापन आदि से संबंधित आवश्‍यक ब्‍यौरे भी होते हैं । भारतीय खान ब्‍यूरो (आईबीएम) अनुमोदित खनन योजना/खनन स्‍कीम में उल्‍लिखित अनंतिम वार्षिक उत्‍पादन से 20% तक का विचलन स्‍वीकार करता रहा है । यह छूट इस शर्त के अध्‍यधीन होती है कि विचलन के संचयी प्रभाव से ओवरबर्डन/अपशिष्‍ट और अनुमोदित अयस्‍क के अनुपात में परिवर्तन नहीं होना चाहिए और न ही विकास कार्य में बड़ी कमी आनी चाहिए । आधिक्‍य अयस्‍क उत्‍पादन जो खनन योजना में उल्‍लिखित अनंतिम वार्षिक उत्‍पादन मात्रा के 20% से अधिक होगा को खनिज संरक्षण एवं विकास नियमावली, 1988 (एमसीडीआर) के प्रावधानों का उल्‍लंघन माना जाता है ।

(ख): वर्ष 2009-10 से 2011-12 तक आईबीएम द्वारा अनुमोदित खनन योजना/खनन स्‍कीम में अनंतिम उत्‍पादन मात्रा से 20% अधिक अयस्‍क उत्‍पादित करने वाले पट्टाधारकों की सूची **अनुबंध-।** में है ।

उत्‍पादित अयस्‍क की गुणवत्‍ता अलग-अलग खानों में और प्रत्‍येक खान के भीतर हरेक बार के उत्‍पादन में अलग-अलग होती है । सामान्‍यत: लौह अयस्‍क की गुणता 45 प्रतिशत लौह से लेकर 65 प्रतिशत लौह ग्रेड तक होती है और मैंगनीज अयस्‍क के मामले में यह ग्रेड 10 प्रतिशत से 45 प्रतिशत तक होता है ।

(ग) एवं (घ): एमएमडीआर अधिनियम की धारा 9 में यह व्‍यवस्‍था है कि प्रत्‍येक पट्टाधारक पट्टा क्षेत्र से हटाए गए/प्रयुक्‍त किए गए खनिजों के लिए राज्‍य सरकार को रॉयल्‍टी का भुगतान करेगा । राज्‍य सरकारें किसी भी सूचित आधिक्‍य उत्‍पादित अयस्‍क पर रॉयल्‍टी सहित पट्टा क्षेत्र से हटाए गए अथवा प्रयुक्‍त किए खनिजों से रॉयल्‍टी वसूल करती हैं ।

(ड.): वर्ष 2009-10 से 2011-12 तक अनुमोदित खनन योजना/खनन स्‍कीम में अनंतिम उत्‍पादन मात्रा से 20 प्रतिशत से अधिक लौह अयस्‍क और मैंगनीज अयस्‍क का उत्‍पादन करने वाले पट्टाधारकों के खिलाफ आईबीएम द्वारा की गई कार्रवाई का ब्‍यौरा **अनुबंध-II** में है ।

\*\*\*\*\*\*\*\*\*\*\*

**दिनांक 3.12.2012 को श्री डी. राजा द्वारा पूछे गए राज्‍य सभा तारांकित प्रश्‍न संख्‍या 122 के उत्‍तर से संबंधित विवरण में उल्‍लिखित अनुबंध-।**

**वर्ष 2009-10 से 2011-12 तक आईबीएम द्वारा अनुमोदित खनन योजना/खनन स्‍कीम में अनंतिम उत्‍पादन मात्रा से 20% अधिक अयस्‍क उत्‍पादित करने वाले पट्टाधारकों की सूची**

**वर्ष 2009-10**

|  |  |  |  |
| --- | --- | --- | --- |
| **क्र सं.** | **पट्टाधारी का नाम** | **राज्‍य** | **खनिज** |
| 1. | कलुगोटिया लोहा खान  मै0 वेलदुर्ति माइंस एण्‍ड मिनरल्‍स | आंध्र प्रदेश | लौह |
| 2. | तेहरासोना लोहा खान  मै0 तरनी मिनरल्‍स (प्रा.) लि. | ओड़िसा | लौह |
| 3. | लोहा खान और मैंगनीज खान  मै0 बीपीएमई का ठकुरानी | ओड़िसा | लौह |
| 4. | जाजंग खान  श्री एच.जी. पांड्या | ओड़िसा | लौह |
| 5. | जुरूदी मैंगनीज खान  मै0 तरनी मिनरल्‍स प्रा. लि. | ओड़िसा | मैंगनीज |
| 6. | गुंजेवाही लोहा खान  मै0 गहरा मिनरल्‍स | महाराष्‍ट्र | लौह |
| 7. | बेलगांव लौह अयस्‍क खान  मै0 मॉडर्न मिनरल्‍स इंडस्‍ट्रीज | महाराष्‍ट्र | लौह |
| 8. | कतंगझाड़ी मैंगनीज खान  मै0 विधि अलॉयज | मध्‍य प्रदेश | मैंगनीज |
| 9. | ह्दयांगर  श्रीकांत पांडेय | मध्य प्रदेश | मैंगनीज और लौह अयस्क |
| 10. | प्रतापपुर  आनंद माइनिंग कारपोरेशन | मध्‍य प्रदेश | लौह |
| 11. | गांधीग्राम  गजराज सिंह | मध्‍य प्रदेश | लौह |
| 12. | सिंधुरसी  मै0 जय मिनरल्‍स | मध्‍य प्रदेश | लौह |
| 13. | झांसी/सिल्‍लुआ  मै0 खत्री मिनरल्‍स एंड माइनिंग कंपनी | मध्‍य प्रदेश | लौह |
| 14. | टिगोदिया  मीना मोदी | मध्‍य प्रदेश | लौह |
| 15. | अगारिया  मै0 निर्मला मिनरल्‍स | मध्‍य प्रदेश | लौह |
| 16. | रमनमलाई-2173  मै0 जे.एम. वृशवैंद्रिया | कर्नाटक | लौह |
| 17. | बेलागल  मै0 गविसिद्देश्‍वरा इंटरप्राइजेस | कर्नाटक | लौह |
| 18. | श्रीमहालक्ष्‍मी माइंस – 2579  एस. सुदर्शन सिंह | कर्नाटक | लौह |
| 19. | होनेबग्‍गी एमएल-2187  बी.आर. सुरेन्‍द्रनाथ सिंह | कर्नाटक | लौह |
| 20. | बिचोलिम (5 एमएल)  मै0 डेम्‍पो माइनिंग कार्पोरेशन प्रा. लि. | गोवा | लौह |
| 21. | सुरला सोसी (3 एमएल)  मै0 वी.एस. डेम्‍पो एण्‍ड कंपनी लि. | गोवा | लौह |
| 22. | कुडेगलावोरेल सोडो  मै0 मिनिरिया नेसी लिमिटेडा | गोवा | लौह |
| 23. | कोलना सोडो (किरलापले)  श्री प्रभाकर सरदेसाई | गोवा | लौह |
| 24. | संतोनांची उपरी  मै0 जरपकर एण्‍ड पार्कर | गोवा | लौह |
| 25. | टेम्‍बेचो डोगर  श्री जयराम बी. न्‍यूगी | गोवा | लौह |
| 26. | चुन्‍नमीमोलो  मै0 शांतिलाल खुशहालदास एण्‍ड ब्रदर्स प्रा. लि. | गोवा | लौह |
| 27. | जोलराचो डोंगर  मै0 शांतिलाल खुशहालदास एण्‍ड ब्रदर्स प्रा.लि. | गोवा | लौह |
| 28. | करकारइटेम्‍बो (बॉमबोड)  श्रीमती कुंडा आर.एस. घरसे | गोवा | लौह |
| 29. | गटोना ई डसरीफॉल (कोडली)  मै0 टिम्‍बलो प्रा. लि. | गोवा | लौह |

**वर्ष 2010-11**

|  |  |  |  |
| --- | --- | --- | --- |
| **क्रम सं.** | **पट्टाधारी का नाम** | **राज्‍य** | **खनिज** |
| 1. | गूटूपल्‍ली लोहा खान  श्री टी परवता रेड्डी | आंध्रप्रदेश | लौह |
| 2. | कालूगोटिया लोहा खान  श्रीमती मनिकयम्‍मा | आंध्रप्रदेश | लौह |
| 3. | रामकृष्‍ण लोहा खान  मैसर्स रामकृष्‍ण माइन्‍स एंड मिनरल्‍स | आंध्रप्रदेश | लौह |
| 4. | कौटापल्‍ली लोहा एवं डोलेमाइट खान  श्री एम.नागईया गौड | आंध्रप्रदेश | लौह |
| 5. | रमल्‍लाकोटा लोहा खान  मैसर्स जे.एन.इंटरनेशनल मिनरल कंपनी | आंध्रप्रदेश | लौह |
| 6. | वेदूलाबलसा मैंगनीज खान  मैसर्स एम.के.माइनिंग कॉरपोरेशन (विजयानगरम जिला) | आंध्रप्रदेश | मैंगनीज |
| 7. | गनुआ लोहा खान  श्री के.सी.प्रधान | ओडीसा | लौह |
| 8. | गुआली लोहा खान  श्री आर.पी.साव | ओडीसा | लौह |
| 9. | गुंजेवाही लोहा खान  मैसर्स गहरा मिनरल्‍स | महाराष्‍ट्र | लौह |
| 10. | देवल गॉव लोहा अयस्‍क खान  मैसर्स मॉर्डन मिनरल्‍स इंडस्‍ट्रीज | महाराष्‍ट्र | लौह |
| 11. | ह्दयांगर  श्रीकांत पांडेय | मध्य प्रदेश | मैंगनीज और लौह अयस्क |
| 12. | प्रतापपुर  आनंद माइनिंग कारपोरेशन | मध्‍य प्रदेश | लौह |
| 13. | गांधीग्राम  गजराज सिंह | मध्‍य प्रदेश | लौह |
| 14. | सिंधुरसी  मै0 जय मिनरल्‍स | मध्‍य प्रदेश | लौह |
| 15. | झांसी/सिल्‍लुआ  मै0 खत्री मिनरल्‍स एंड माइनिंग कंपनी | मध्‍य प्रदेश | लौह |
| 16. | टिगोदिया  मीना मोदी | मध्‍य प्रदेश | लौह |
| 17. | अगारिया  मै0 निर्मला मिनरल्‍स | मध्‍य प्रदेश | लौह |
| 18. | झिट्टी  मै0 पेसेफिस एक्‍सपोट | मध्‍य प्रदेश | लौह |
| 19. | टैम्‍बेचो डोंगर  श्री जयराम बी.न्‍योगी | गोवा | लौह |
| 20. | सिरी गॉव (2 एम.एल)  मैसर्स चौगुले एंड कंपनी लि. | गोवा | लौह |
| 21. | गुवेलियम-ए-गावल  श्रीमती जी.एम.एन पारूलेकर | गोवा | लौह |
| 22. | कोरमोलेम-ए-बॉग मैसर्स सोसीडाडे टिम्‍बलों इरामॉस लि. (एस.एफ.आई) | गोवा | लौह |
| 23. | चूनीमोला श्री बैकूंठ कादनेकर | गोवा | लौह |

**वर्ष 2011-12**

|  |  |  |  |
| --- | --- | --- | --- |
| **क्रम सं.** | **पट्टाधारी का नाम** | **राज्‍य** | **खनिज** |
| 1. | श्री पदमावती लोहा खान  श्री एन.कांत रेड्डी | आंध्रप्रदेश | लौह |
| 2. | कूडेगालाबोरिल सोडो  मैसर्स मिनेरिया नेशनल लि. | गोवा | लौह |
| 3. | शान्‍तोनाची उपरी  मैसर्स जरापकर एंड पारकर | गोवा | लौह |
| 4. | गुवेलियम-ए-गावल श्रीमती जी.एम.एन पारूलेकर | गोवा | लौह |
| 5. | कोरमोलेम-ए-बॉग  मैसर्स सोसीडाडे टिम्‍बलों इरामॉस लि. (एस.एफ.आई) | गोवा | लौह |
| 6. | बेन्‍ड डोन्‍कल  मैसर्स दामोदर मंगल जी एंड कंपनी लि. | गोवा | लौह |
| 7. | धामकी  मै0 शोभा मिनरल्‍स | मध्‍य प्रदेश | लौह और मैंगनीज |
| 8. | गांधीग्राम  केपिटल मिनरल्‍स | मध्‍य प्रदेश | लौह |
| 9. | झांसी/सिल्‍लुआ  मै0 खत्री मिनरल्‍स एंड माइनिंग कंपनी | मध्‍य प्रदेश | लौह |
| 10. | अगारिया  मै0 निर्मला मिनरल्‍स | मध्‍य प्रदेश | लौह |
| 11. | गांधीग्राम  विनोद कुमार श्रीवास्‍तव | मध्‍य प्रदेश | लौह |

**दिनांक 3.12.2012 को श्री डी. राजा द्वारा पूछे गए राज्‍य सभा तारांकित प्रश्‍न संख्‍या 122 के उत्‍तर से संबंधित विवरण में उल्‍लिखित अनुबंध-II**

**वर्ष 2009-10 से 2011-12 तक अनुमोदित खनन योजना/खनन स्‍कीम में अनंतिम उत्‍पादन मात्रा से 20 प्रतिशत से अधिक लौह अयस्‍क और मैंगनीज अयस्‍क का उत्‍पादन करने वाले पट्टाधारकों के खिलाफ आईबीएम द्वारा की गई कार्रवाई का ब्‍यौरा ।**

|  |  |  |  |  |  |
| --- | --- | --- | --- | --- | --- |
| वर्ष | लौह एवं मैंगनीज अयस्‍क के अधिक उत्‍पादन के मामलों की सं. | जारी किए गए उल्‍लंघन एवं कारण बताओ नोटिस | सुधारी गई खनन योजनाएं | निलंबित खनन प्रचालन | राज्‍य सरकार को संस्‍तुत निरस्‍त्रीकरण मामले |
| 2009-10 | 29 | 7 | 10 | 11 | 1 |
| 2010-11 | 23 | 9 | 8 | 6 | - |
| 2011-12 | 11 | 4 | 4 | 3 | - |